Johan Jeremiassen

Johan Elias Jeremiassen (født 1843 i Kviteseid, Telemark, død 1889 i Porsgrunn) var en ledende norsk forretningsmann i Porsgrunn i 1870- og 1880-årene. Hans forretningsvirksomhet omfattet blant annet rederivirksomhet, skipsverft og iseksport fra Porsgrunnsområdet. I 1885 grunnla han Porsgrunds Porselænsfabrik.

Familie 
Johan Jeremiassen var gift med Ellen Serine Knudsen (1846–1937), datter av skipsreder Christen Knudsen (1813–1888) i Porsgrunn. Hun var søster til skipsreder Jørgen Christian Knudsen, Frednes, og senere statsminister Gunnar Knudsen (1848–1928), Borgestad.

Johan og Serines sønn Christian (1873–1958) endret slektsnavnet til Reim og det er brukt av deres etterkommere, bl.a. jazzmusikeren Christian Reim. Johan og Serine var også foreldre til: 
 Ellen Wessel født Jeremiassen, Sarpsborg, utgiver av slektsbok for familien Knudsen og gift med generaldirektør Hjalmar Wessel, AS Borregaard
 Gudrun Boe født Jeremiassen (1874–1919) gift med Harald Boe
 Borghild Gording født Jeremiassen (1878–1965), gift med dr. med Reidar Christensen Gording (1873–1952)
 Sigrid Rachlew født Jeremiassen (1884–1992), gift med marinekaptein Cato Rachlew (1883–1968)

Referanser

Kilder 
 Porsgrunds Porselænsfabrik - Bedrift og produksjon gjennom åtti år 1885-1965, av Alf Bøe, utgitt av Porsgrunds Porselænsfabrik (1967)
 Ellen Wessel og Lulli Knudsen: Våre besteforeldre Guro og Christen Knudsen – deres barn og barnebarn, Oslo 1929. Opptrykk 1999.
 'Gammelt Porsgrund- Klenodier verd å eie, av Josef Halvorsen og Kjell Egil Larsen, Grenmar Forlag, Porsgrunn (1997) (ISBN 82-992998-2-9)
 Porsgrunns historie, bind II, av Ellen Schrumpf (2006) (ISBN 978-82-997388-0-4) (ISBN 82-997388-0-6)
 Store norske leksikon (www.snl.no)
 Norsk biografisk leksikon (www.nbl.snl.no)

Norske forretningsfolk
Nordmenn i isbransjen
Personer fra Kviteseid kommune